Kawasan Schengen

Kawasan Schengen () ialah kawasan yang terdiri daripada 29 buah negara dalam benua Eropah yang telah menghapuskan pasport dan semua jenis kawalan sempadan lain di sempadan yang dikongsi bersama negara-negara ini. Kawasan ini bertujuan utama sebagai satu negara untuk tujuan perjalanan antarabangsa dengan dasar visa yang sama. Kawasan ini dinamakan sempena Perjanjian Schengen ditandatangani di kota senama di Luxembourg.  Negara-negara dalam kawasan ini telah memperkuatkan kawalan sempadan dengan negara-negara lain yang tidak termasuk dalam kawasan ini.

Sebanyak 25 daripada 27 buah negara anggota Kesatuan Eropah mengambil bahagian dalam kawasan ini. Satu-satunya negara anggota Kesatuan yang masih bukan sebahagian daripada Kawasan Schengen ialah Cyprus dan Ireland: Cyprus diwajibkan secara sah menyertai pada masa hadapan, manakala Ireland menarik diri sambil mengendalikan polisi visanya sendiri. Empat anggota Persatuan Perdagangan Bebas Eropah iaitu Iceland, Liechtenstein, Norway dan Switzerland tidak memasuki Kesatuan Eropah namun telah menandatangani perjanjian yang berkait dengan Perjanjian Schengen. Tiga buah negara mikro dalam Eropah iaitu Monaco, San Marino dan Kota Vatikan boleh dianggap sebagai negara ahli secara de facto.

Kawasan ini mempunyai penduduk sebanyak lebih dari 450 juta orang dan berkeluasan sebanyak .The original agreement, a subsequent protocol extending the agreement to the state, an agreement on accession to the EU, or agreement on association with the Schengen acquis. Sebanyak 1.7 juta orang berulang-alik merentasi sempadan politik dalam Eropah untuk tujuan kerja setiap hari, dan di beberapa kawasan orang-orang ini merupakan sehingga ketiga tenaga kerja. Setiap tahun, terdapat sejumlah 1.3 bilion lintasan sempadan Schengen dalam keseluruhannya; di mana 57 juta lintasan daripadanya adalah untuk tujuan pengangkutan darat barang dagangan bernilai €2.8 trilion setiap tahun. Penurunan kos perdagangan disebabkan penguatkuasaan Schengen berbeza dari 0.42% hingga 1.59% bergantung pada geografi, perdagangan dan faktor lain. Negara-negara di luar kawasan ini turut mendapat manfaatnya.

 Sejarah 
Perjanjian Schengen telah ditandatangani pada 14 Jun 1985 oleh lima daripada sepuluh negara anggota Kesatuan Eropah di bandar Schengen, Luxembourg. Kawasan ini didirikan secara berasingan daripada Komuniti Ekonomi Eropah, apabila kata sepakat tidak dapat dicapai di antara semua negara anggota Komuniti Eropah mengenai penghapusan kawalan sempadan dalam negara anggota.

Pada tahun 1990, perjanjian ini disampingkan bersama Konvensyen Schengen yang mencadangkan penghapusan kawalan sempadan dalaman serta sebuah dasar visa yang sama. Perjanjian ini serta peraturan yang dipakai di bawahnya terpisah sepenuhnya daripada struktur Komuniti tersebut, lalu membawa kepada pembentukan Kawasan Schengen pada 26 Mac 1995.

 Keahlian 
Kawasan Schengen terdiri daripada 29 buah negara, termasuk empat negara bukan ahli Kesatuan Eropah. Dua negara bukan ahli Kesatuan ini iaitu Iceland dan Norway adalah sebahagian daripada Kesatuan Pasport Nordik yang secara rasminya dikelaskan sebagai 'negara berkait dengan kegiatan-kegiatan Schengen Kesatuan'. Switzerland kemudiannya dibenarkan untuk mengambil bahagian dalam cara yang sama pada tahun 2008. Liechtenstein menyertai kawasan ini pada 19 Disember 2011. Kawasan de facto, ini termasuk juga tiga buah negara mikro Eropah – Monaco, San Marino dan Kota Vatikan mengekalkan sempadan terbuka atau separa terbuka dengan negara ahli Schengen yang lain. Dua anggota Kesatuan pada ketika ituRepublik Ireland dan United Kingdom (sebelum menarik diri pada 2020)berunding agar tidak menyertai Kawasan ini dan terus beroperasi dalam Perjalanan Biasa Kawasan sistematik kawalan sempadan dengan  negara anggota kesatuan yang lain.

Republik Ireland walaupun menganggotai Kesatuan memutuskan berunding menarik diri daripada perjanjian Schengen dan terus mengendalikan kawalan sempadan dengan negara sekesatuan yang lain, pada masa yang sama membentuk sebahagian sempadan terbuka Kawasan Perjalanan Bersama dengan United Kingdom dan wilayah-wilayah Tanggungan Mahkotanya. Negara anggota Cyprus yang tinggal diwajibkan Perjanjian Penyertaan menyertai Kawasan Schengen akhirnya. Walau bagaimanapun, negara yang hendak melaksanakan sepenuhnya peraturan-peraturan Schengen mesti mempunyai persediaan yang dinilai dalam empat bidang: sempadan udara, visa, kerjasama polis, dan perlindungan data peribadi. Proses penilaian ini melibatkan soal selidik serta lawatan yang dibuat pakar-pakar Kesatuan kepada institusi dan tempat kerja terpilih di negara yang disasarkan.

 Negara Keluasan(km2) Kependudukan(2021) Ditandatangani Tarikh pelaksanaan pertama (kecuali Aruba, Curaçao, Sint Maarten dan kawasan Caribbean Belanda)  (kecuali  dan ) (kecuali Svalbard) (kecuali jabatan and jajahan seberang lautnya)  

Kawasan-kawasan bukan ahli Kawasan Schengen namun masih mempunyai sempadan terbuka dengan kawasan ini:

NegaraKeluasan
(km2)Kependudukan(2021)
Nota

 Rujukan 

 Pautan luar 
 Schengen, Borders & Visas, Visa policy (europa.eu)
 Mesin pengira baki hari perjalanan menggunakan visa penginapan pendek Schengen (ec.europa.eu) Dicapai pada 2 Mac 2014.